Diari Oficial de la Generalitat Valenciana


Sumari del DOGV 8227, del 05-02-2018 (2018/582)

RESOLUCIÓ de 16 de gener de 2018, de la Conselleria d'Educació, Investigació, Cultura i Esport, per la qual es complementen els annexos de la Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/582


Data del document
:   16-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 16 de gener de 2018, de la Conselleria d'Educació, Investigació, Cultura i Esport, per la qual es complementen els annexos de la Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior. [2018/582]  
  
La Resolució de 19 de maig de 2017, de la Conselleria d'Educació, Investigació, Cultura i Esport, resol els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior. Posteriorment, el 6 de setembre de 2017, es dicta la resolució de correcció d'errades de l'esmentada Resolució de 19 de maig de 2017 per a determinats centres.  
En els annexos I i II de la resolució anterior s'especifiquen les unitats que, havent-se'n estimat el concert, queden condicionades al compliment d'algun dels requisits de l'article 4 del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació (motiu M3).  
L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a poder acollir-se al règim de concerts educatius, els centres privats hauran de complir els requisits mínims que s'establisquen en desplegament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV de la dita llei orgànica i assumir les obligacions derivades del concert en els termes establits en aquest reglament.  
  
L'article 116.6 de la Llei orgànica 2/2006, de 3 de maig, d'educació, estableix que les administracions educatives podran concertar, amb caràcter preferent, els cicles de Formació Professional Bàsica. Aquest ensenyament es va crear com a mesura per a facilitar la permanència dels alumnes i de les alumnes en el sistema educatiu i oferir-los més possibilitats per al seu desenvolupament personal i professional.  
A fi de no perjudicar l'especial col·lectiu escolaritzat en aquests cicles, s'adequa la situació del concert dels cicles i els centres que figuren en l'annex II d'aquesta resolució, els quals en dictar la present resolució no han obtingut l'autorització. A aquest concert se li dóna el caràcter de provisional, exclusivament per al curs 2017-18.  
  
Pel que s'ha exposat, i de conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; i la resta de normes i resolucions anteriorment esmentades.  
Vista la proposta del director general de Centres i Personal Docent, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 28 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i dins dels límits establits per l'Acord del Consell de 12 de maig de 2017, resolc:  
  
Primer  
Concertar amb caràcter definitiu, fins a la pròxima renovació general, les unitats indicades en l'annex I d'aquesta resolució, que van quedar condicionades en els annexos de la Resolució de 19 de maig de 2017, per haver obtingut la corresponent autorització d'acord amb el Decret 6/2017, de 20 de gener, del Consell.  
  
Segon  
Concertar amb caràcter provisional, exclusivament durant el curs 2017-18, les unitats de Formació Professional Bàsica indicades en l'annex II d'aquesta resolució, que van quedar condicionades en la Resolució de 19 de maig de 2017 i que no han obtingut l'autorització administrativa, a fi de no perjudicar l'especial col·lectiu escolaritzat en aquests cicles.  
  
Tercer  
Desestimar el concert de les unitats indicades en l'annex III d'aquesta resolució, que van quedar condicionades en la Resolució de 19 de maig de 2017, per no haver obtingut la corresponent autorització d'acord amb el Decret 6/2017, de 20 de gener, del Consell.  
Les despeses de funcionament deixaran d'abonar-se en el mes en què es notifique la present resolució.  
El professorat afectat per la desestimació serà baixa en pagament delegat del programa de gestió de nòmina amb efectes, com a màxim, des del mes següent al mes en què es notifique la present resolució. A aquest efecte, el centre haurà de presentar la documentació corresponent, d'acord amb el que estableix l'Estatut dels Treballadors. Serà responsabilitat del centre l'incompliment d'aquesta obligació.  
  
Quart  
Estimar la sol·licitud presentada per la titularitat del centre privat Verge de Cortes Sorolla, amb codi 55615447, de València, per la qual es renuncia a instància de l'interessat al concert d'una unitat de primer curs de Formació Professional Bàsica de Cuina i Restauració, que va ser concertada en virtut de l'esmentada Resolució de 19 de maig de 2017. Aquesta estimació tindrà efectes des de l'inici del curs escolar 2017-18.  
  
  
Cinqué  
Les dades corresponents als centres i ensenyaments continguts en la present resolució s'inscriuran en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller amb competències en matèria educativa en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 16 de gener de 2018. El conseller d'Educació, Investigació, Cultura i Esport: Vicent Marzà Ibáñez.